JOIN(2022) 11 final/2 DOWNGRADED on 5.7.2022

(6)Považuje sa takisto za vhodné rozšíriť zoznam kontrolovaných položiek, ktoré by mohli prispieť k vojenskému a technologickému zlepšeniu Ruska alebo k rozvoju jeho sektora obrany a bezpečnosti.

(5)Rozhodnutím (SZBP) 2022/XXX sa rozširuje zoznam osôb napojených na ruskú obrannú a priemyselnú základňu, na ktoré sa vzťahujú prísnejšie vývozné obmedzenia týkajúce sa tovaru a technológií s dvojakým použitím, ako aj tovaru a technológií, ktoré by mohli prispieť k technologickému posilneniu ruského sektora obrany a bezpečnosti.

so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,

so zreteľom na rozhodnutie (SZBP) 2022/XXX z XX. mája 2022, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine,

so zreteľom na Zmluvu o fungovaní Európskej únie, a najmä na jej článok 215,

(9)S cieľom odôvodniť a podporiť svoju agresiu voči Ukrajine sa Ruská federácia zapája do nepretržitých a koordinovaných propagandistických akcií zameraných na občiansku spoločnosť v Únii a susedných krajinách, pričom vážne skresľuje fakty a manipuluje s nimi.

(10)Uvedené propagandistické činnosti sa uskutočňujú prostredníctvom viacerých médií pod neustálou priamou alebo nepriamou kontrolou vedenia Ruskej federácie. Takéto akcie predstavujú závažnú a priamu hrozbu pre verejný poriadok a bezpečnosť Únie. Uvedené médiá majú zásadný význam pri presadzovaní a podpore agresie voči Ukrajine a pri destabilizácii susedných krajín.

(11)Vzhľadom na závažnosť situácie a v reakcii na konanie Ruska, ktorým sa destabilizuje situácia na Ukrajine, je vhodné konzistentne so základnými právami a slobodami uznanými v Charte základných práv, najmä s právom na slobodu prejavu a informácie uznaným v jej článku 11, zaviesť ďalšie reštriktívne opatrenia s cieľom urýchlene pozastaviť vysielaciu činnosť takýchto médií v Únii, alebo smerovanú na Úniu. Tieto opatrenia by sa mali zachovať až do ukončenia agresie voči Ukrajine a dovtedy, kým Ruská federácia a jej pridružené médiá neprestanú vykonávať propagandistické akcie proti Únii a jej členským štátom.

(12)Konzistentne so základnými právami a slobodami uznanými v Charte základných práv, najmä s právom na slobodu prejavu a informácie, na slobodu podnikania a vlastníckym právom uznanými v jej článkoch 11, 16 a 17, tieto opatrenia nebránia uvedeným médiám a ich personálu, aby vykonávali v Únii iné činnosti okrem vysielania, ako napríklad výskum a rozhovory. Tieto opatrenia predovšetkým nemenia povinnosť rešpektovať práva, slobody a zásady uvedené v článku 6 Zmluvy o Európskej únii a tiež v Charte základných práv a v ústavách členských štátov v rámci ich príslušných oblastí uplatňovania.

(13)Rozhodnutím (SZBP) 2022/XXX sa takisto ukladá zákaz reklamy výrobkov alebo služieb v akomkoľvek obsahu, ktorý vytvárajú alebo vysielajú ruské médiá pod stálou kontrolou ruského vedenia, s výhradou pozastavenia licencií na vysielanie.

(14)Rozhodnutím (SZBP) 2022/XXX sa takisto ukladajú zákazy priameho alebo nepriameho nákupu, dovozu alebo presunu ropy a určitých ropných výrobkov do Únie a prepravy takéhoto tovaru plavidlami Únie do tretích krajín. Stanovujú sa primerané prechodné obdobia.

(15)Vzhľadom na osobitnú geografickú situáciu Maďarska a Slovenska, ktoré sú vnútrozemskými štátmi, a ich výraznú závislosť od ropy dovážanej potrubím z Ruska môže ich príslušný vnútroštátny orgán za určitých podmienok na dlhší čas udeliť výnimku zo zákazu.

(16)Rozhodnutím (SZBP) 2022/XXX sa takisto zakazuje predaj a prevod vlastníckych práv k nehnuteľnostiam nachádzajúcim sa na území Únie ruským štátnym príslušníkom a osobám s pobytom v Rusku, ako aj právnickým osobám, subjektom alebo orgánom usadeným v Rusku.

(17)Okrem toho sa rozhodnutím (SZBP) 2022/XXX ukladajú zákazy poskytovania služieb v oblasti účtovníctva, auditu vrátane štatutárneho auditu, vedenia účtovných kníh a daňového poradenstva, ako aj poradenských služieb v oblasti podnikania a manažmentu a služieb v oblasti styku s verejnosťou Rusku.

(18)V súlade s prílohou II k nariadeniu Európskeho parlamentu a Rady (ES) č. 184/2005 z 12. januára 2005 o štatistike Spoločenstva v oblasti platobnej bilancie, medzinárodného obchodu so službami a priamych zahraničných investícií účtovníctvo, audítorské činnosti, vedenie účtovných kníh a daňové poradenstvo zahŕňa zaznamenávanie obchodných transakcií pre podniky a iné subjekty, služby preskúmania účtovných záznamov a účtovných závierok, plánovanie a poradenstvo vo veci podnikateľských daní a prípravu daňových dokladov. Podnikateľské a manažérske poradenstvo a služby v oblasti styku s verejnosťou zahŕňajú poradenské, pomocné a prevádzkové asistenčné služby poskytované podnikom pri vykonávaní podnikovej politiky a stratégie a celkové plánovanie, štruktúrovanie a riadenie organizácie. Patria sem manažérske poplatky, manažérske audity, riadenie trhu, ľudské zdroje, riadenie výroby a poradenstvo pri riadení projektov, ako aj poradenské, pomocné a prevádzkové služby, ktoré sa týkajú zlepšovania imidžu klientov a ich styku s verejnosťou a inými inštitúciami.

(19)S cieľom zabezpečiť správne vykonávanie opatrení stanovených v nariadení (EÚ) č. 833/2014 je vhodné rozšíriť výnimku zo zákazu prepravy tovaru podnikmi cestnej dopravy usadenými v Rusku na všetky diplomatické a konzulárne zastúpenia v Rusku. Je tiež vhodné rozšíriť určité výnimky zo zákazov týkajúcich sa prijímania vkladov a trustov a objasniť a posilniť ustanovenia o vnútroštátnych sankciách za porušenie opatrení uvedených v tomto nariadení.

(20)Tieto opatrenia patria do rozsahu pôsobnosti zmluvy, a preto je na ich vykonanie potrebné regulačné opatrenie na úrovni Únie, predovšetkým v snahe zabezpečiť ich jednotné uplatňovanie vo všetkých členských štátoch.

(21)Nariadenie (EÚ) č. 833/2014 by sa preto malo zodpovedajúcim spôsobom zmeniť,

PRIJALA TOTO NARIADENIE:

Článok 1

Nariadenie (EÚ) č. 833/2014 sa mení takto:

1.V článku 2f sa dopĺňa tento odsek:

„3. V akomkoľvek obsahu, ktorý vytvárajú alebo vysielajú právnické osoby, subjekty alebo orgány uvedené v prílohe XV, a to aj prostredníctvom prenosu alebo distribúcie akýmikoľvek prostriedkami uvedenými v odseku 1, sa zakazuje reklama výrobkov alebo služieb.“

2.V článku 3l ods. 4 sa písmeno d) nahrádza takto:

„d) fungovanie diplomatických a konzulárnych zastúpení v Rusku vrátane delegácií, veľvyslanectiev a misií alebo medzinárodných organizácií v Rusku, ktoré požívajú výsady v súlade s medzinárodným právom, alebo“.